L-Uffiċjali tad-Dwana fl-ajruport internazzjonali ta' Malta qabdu raġel, li kien se jitlaq minn Malta, li fuq kellu €13,090 fi flus kontanti mhux iddikjarati. Mistoqsi mill-uffiċjali jekk kellux flus kontanti fuqu, r-raġel qal li le iżda minn tfittixja li saritlu nstabu €13,090. Is-sejba saret mit-taqsima ta' kontra l-ħasil tal-flus flimkien mat-taqsima tal-klieb. Infatti s-sejba saret bl-għajnuna tal-kelba tad-Dwana Sophie wara li xammet xi ħaġa suspettuża. Ir-raġel ġie mmultat skont il-liġi. Skont liġijiet Ewropej, il-passiġġieri li jkunu qed isiefru b'aktar minn €10,000 huma obbligati jiddikjaraw il-flus mad-Dwana. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_601957af08606_rand.td-a-rec-img{text-align:left}.td_uid_3_601957af08606_rand.td-a-rec-img img{margin:0 auto 0 0}